Oficiālais Vēstnesis L 341 , 03/12/1987 Lpp. 0035 - 0036

Speciālizdevums somu valodā: Nodaļa 3 Sējums 24 Lpp. 0200

Speciālizdevums zviedru valodā: Nodaļa 3 Sējums 24 Lpp. 0200



Komisijas Lēmums (1987. gada 24. novembris) par izņēmuma pieļaušanu attiecībā uz Vācijas Federatīvo Republiku un ekvivalentu veselības nosacījumu paredzēšanu, kas jāievēro attiecībā uz svaigas gaļas izciršanu (87/562/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1964. gada 26. jūnija Direktīvu 64/433/EEK par veselības problēmām, kas ietekmē Kopienas iekšējo tirdzniecību ar svaigu gaļu [1], kurā pēdējie grozījumi izdarīti ar Direktīvu 86/587/EEK [2], un jo īpaši tās 13. pantu; tā kā saskaņā ar Direktīvas 64/433/EEK 13. pantu atbilstoši 16. pantā paredzētajai procedūrai, izņēmumi attiecībā uz I pielikuma 45. punkta c) apakšpunktu, atbilstošu garantiju gadījumā var būt pieļauti ikvienai dalībvalstij; tā kā ar šādiem izņēmumiem paredz veselības nosacījumus, kuriem ir jābūt vismaz ekvivalentiem tiem nosacījumiem, kas iekļauti minētajā pielikumā; tā kā 1987. gada 5. jūnijā Vācijas Federatīvās Republikas valsts iestādes vēstules veidā Komisijai iesniedza lūgumu par izņēmuma pieļaušanu attiecība uz Direktīvas 64/433/EEK I pielikuma 45. punkta c) apakšpunktu par svaigas liellopu, teļa un cūku gaļas izciršanu; tā kā šis lūgums ierosina veselības nosacījumus; tā kā ir nepieciešams, lai alternatīvi paredzētie veselības nosacījumi pieprasītajā izņēmuma pieļaušanā attiecībā uz svaigas gaļas izciršanu, ir vismaz ekvivalenti Direktīvas 64/433/EEK I pielikuma 45. punkta c) apakšpunktā noteiktajiem; tā kā Vācija Federatīvās Republikas ierosinātie veselības nosacījumi ir ekvivalenti Direktīvas 64/433/EEK I pielikuma 45. punkta c) apakšpunktā noteiktajiem; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu; IR PIEŅĒMUSI ŠO LĒMUMU. 1. pants Neatkarīgi no Direktīvas 64/433/EEK I pielikuma 45. punkta c) apakšpunkta, Vācijas Federatīvā Republika var atļaut svaigas liellopu, teļa un cūku gaļas izciršanu atbilstīgi šī lēmuma pielikumā paredzētajiem nosacījumiem. 2. pants Šis lēmums ir adresēts dalībvalstīm. Briselē, 1987. gada 24. novembrī Komisijas vārdā — priekšsēdētāja vietnieks Frans Andriessen [1] OV 121, 29.7.1964., 2012/64. lpp. [2] OV L 339, 2.12.1986., 26. lpp. -------------------------------------------------- PIELIKUMS ĪPAŠIE NOSACĪJUMI LIELLOPU UN CŪKU LIEMEŅU IZCIRŠANAI 1. No lopkautuvēm nākušos liemeņus pēc atdzesināšanas dzesēšanas kamerās, kas nodrošina to, lai gaisa temperatūra pēc izņemšanas no iztvaicētāja ir tāda, lai liellopu liemeņu iekšējā temperatūra 48 stundu laikā un cūku liemeņu 20 stundu laikā ir atdzesēta līdz + 7 C, transportē uz izcirstuvi, kuras temperatūra nepārsniedz + 12 C un kas atrodas vienā ēku kompleksā kopā ar dzesēšanas kamerām. 2. Gaļu transportē vienā darba cēlienā. 3. Liemeņus transportē uz izcirstuvēm un atkaulo, pirms sasniegta + 7 C iekšējā temperatūra, ja izciršanu veic 48 stundās pēc kaušanas darbu pabeigšanas liellopu liemeņiem un 20 stundās cūku liemeņiem. 4. Laika posms starp gaļas nonākšanu izcirstuvēs telpā un tās turpmāko atdzesēšanu nedrīkst pārsniegt 60 minūtes. 5. Gaļu transportē uz piemērotām saldēšanas telpām, tiklīdz tā ir sadalīta un iesaiņota. --------------------------------------------------